钦定古今图书集成/明伦汇编/氏族典/第081卷 > 吴訚
## 钦定古今图书集成/明伦汇编/氏族典/第081卷 > 吴訚

按《武进县志》：“訚字朝言，正德辛未进士，授行人司行
人，选河南道御史，巡直隶盐事，兼巡河道。还陈八事，
皆急务。在台务持大体，谔谔无所忌讳。武宗北巡，伏
阙极谏，南郊届期驰奏，请回銮亲郊祀天地。宸濠谋逆，诏亲征，率同列力谏，又疏论江彬、钱宁、谷大用诸
奸罪状。世宗立，复疏请揽朝纲，究奸邪，抑奔竞，防蛊
惑”等语。忌者中以考功法罢归，寻卒。